作者：方千里
词牌/韵律：西河

paragraphs: 都会地。
东南王气须记。
龙盘凤舞到钱塘，瑞烟回起。
画图彩笔写西湖，波光溶漾无际。
翠栏最宜半倚。
柳阴骏马谁系。
鳞差观阁接飞翬，衙庐万垒。
倒空碧浸软琉璃，云收天净如水。
夕阳照晚听近市。
沸笙箫、劝动闾里。
比屋乐逢尧世。
好相将载酒寻歌玄对。
酬答年华莺花里。